OpenLLM-France/wikimedia huggingface dataset:
# Galliformes

Galliformes Aves klaseko ordena da, 283 espezie dituena.

## Taxonomia

Clementsen sailkapenaren arabera hona hemen ordenaren taxonomia:
* Megapodiidae familia
* Cracidae familia
* Phasianidae familia
** Phasianinae subfamilia
** Tetraoninae subfamilia
** Meleagridinae subfamilia
** Numidinae subfamilia
* Odontophoridae familia

## Filogenia

Hona hemen ordenaren kladograma

## Ikus, gainera

* Galliformes ordenako Euskal Herriko hegaztien zerrenda

## Erreferentziak

* 1 2 Clements, J. F. 2007. The Clements Checklist of Birds of the World, 6th Edition. Cornell University Press
* ↑ Hackett Shannon J. et al. A Phylogenomic Study of Birds Reveals Their Evolutionary History Science aldizkaria
* Datuak: Q21659
* Multimedia: Galliformes / Q21659
* Espezieak: Galliformes
# Gallimimus

Gallimimus dinosauroen genero bat da. Oilar itxurakoa esan nahi du. Lau metro eta lau tona inguru zituen. Orojalea zen.

## Kanpo estekak

* Datuak: Q309467
* Multimedia: Gallimimus / Q309467
* Espezieak: Gallimimus
# Gallifa

Gallifa Kataluniako udalerria da, Vallès Occidental eskualdean eta Bartzelonako probintzian kokatua. 2009ko urtarrilaren 1eko erroldaren arabera 214 biztanle zituen. 16,3 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 225 | 279 | 204 | 199 | 171 | 170 | 122 | 59 | 72 | 88 | 186 | 214 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Gallifako udalaren webgunea.
* Datuak: Q13928
* Multimedia: Gallifa / Q13928
# Gallifrey

Gallifrey Doctor Who zientzia fikziozko telesail britainiarreko fikziozko planeta da. Planeta hartan Denboraren Jaunak bizi dira, Doktorearen jatorrizko planeta da beraz.

## Kokapena

Izar bitarreko sistema batean kokaturik dago, Lurretik 250 milioi argi-urtetara, Esne Bidea galaxiatik haratago. Telesaileko atal batzuetan bestelako zenbakiak esaten badira ere hasierako zenbakiak hartzen dira ofizialtzat. Koordenatu galaktikoak 10-0-11-0-0 * 0-2 galaxien zero erdigunetik.
Zulo beltz batetik oso gertu egon arren espazio ibilbide batetik gertu dago. Gallifreyko espazio-trafiko kontrola zeharkatu beharra dago izar-sistema hartara sartzeko.

## Historia

Oharra: Atal honek istorio osoa edo amaiera argitzen du.
Historiak dio suntsitua izan zela "Denboraren Gerran", Denboraren Jaunek eta dalekek elkarren aurka borrokatu zuten hartan. 2005ean telesailaaren aro berria hasi zenean esaten da Doktoreak berak suntsitu zuela Gallifrey gerrari amaiera emateko, eta Denboraren Jaun guztiak eta dalek guztiak desagertu zirela orduan. Doktoreak TARDIS bat lapurtu eta alde egin zuenez bere espezieko azken alea da.
50. urteurrena ospatzeko egin zen "The Day of the Doctor" (2013) atalean ikusten da doktoreak ez zuela suntsipen handiko arma aktibatu. Doktorearen 13 bertsioak kaonbokatu eta Gallifrey salbatzea lortu zuten, baina planeta denboran eta espazioan izozturik dago eta burbuila unibertso paralelo batera mugitua izan zela.

## Deskribapena

Kanpotik begiratuta planeta hori-laranja da, Lurra baino hainbat aldiz handiagoa. Planeta fisikoki babesteko indar eremu kuantiko bat du eta transdukzio hesi batek telegarraioa oztopatzen du.
Planetako hiri handiena The Capitol ("kapitolioa") da. Dorre disdiratsu ugari ditu eta beirazko kupula batek babesten du. The Capitolen inguruan zelai zabalak daude. Planetako bigarren hiri handiena Arcadia da. Hirietatik kanpora eremu hutsa dago, baina outsiderrak bizi dira han. Eremu hutsean Death Zone ("Heriotzaren gunea") izeneko toki bat dago. Bertan gladiadore antzeko borrokak egiten dira. Heriotzaren gunean Rassilonen hilobia ere aurkitzen da. Denboraren Jaunen gizartearen sortzailea izan zen Rassilon.
Gallifreyn Akademia bat ere badago, kokapen zehatza esaten ez bada ere. Akademia hartan haurrek Denboraren Jaun izaten ikasten dute. Han izan ziren Doktorea eta The Master esate baterako.
Zerua laranja kolorekoa ikuten da beti.

## Erreferentziak

* 1 2 3 (Ingelesez) «Gallifrey» Tardis (Noiz kontsultatua: 2023-07-28).
* ↑ (Ingelesez) Morgan, Mike. (2014-12-15). «11 Things Doctor Who Wants You To Forget» WhatCulture.com (Noiz kontsultatua: 2023-07-28).
* ↑ (Ingelesez) «The Capitol» Tardis (Noiz kontsultatua: 2023-07-28).

## Kanpo estekak

* Datuak: Q367221
# Gallileo

Gallileo, Alemaniako Frankfurt hirian dagoen bulego etxe orratz bat da. Guztira 136 metro eta 38 solairu dauzka eta 2003an amaitu zuten.
Novotny Mähner Assoziierte arkitekto taldeak diseinatu zuen.

## Ikus, gainera

* Alemaniako eraikinik garaienen zerrenda

## Kanpo estekak

* (Ingelesez) Eraikinaren fitxa structurae.de webgunean.
* Datuak: Q449607
* Multimedia: Gallileo / Q449607
# GNS-10

GNS-10 Gaixotasunen Nazioarteko Sailkapenaren 10. berrikuspena da. Munduko Osasun Erakundeak sortutako sailkapen mediko bat da, gaixotasunak, sintomak, aurkikutza anormalak, kexuak, gizarte gorabeherak eta zauri edo gaixotasunen kanpo zergatiak zerrendatzen dituena.

## Kanpo estekak

* Datuak: Q45127
* Multimedia: ICD-10 / Q45127
# GNU Emacs

Emacs
GNU Emacs Emacs-en bertsiorik ezagunetarikoa da, XEmacs-ekin batera. GNU Emacs eskuliburuak Emacs "pantailako eta denbora errealeko editore hedakor, pertsonalizagai eta auto-dokumentatua" moduan deskribatzen du.

## Banaketa

GNU Emacs software librea da, eta GNU GPL lizentziapean banatzen da.
GNU Emacs plataforma kopuru handian abiara daiteke, hala nola GNU/Linux, FreeBSD, Unix gehienak, MacOS, Mac OS X eta Microsoft Windows

## Garapena

GNU Emacs GNU proiektu barnean dago, eta garapen aktiboa dauka. Garaitzaile batzuk, baina ez denak, FSF-ren kideak dira.

## Kanpo estekak

* GNU Emacs-en web gunea
* Datuak: Q1252773
* Multimedia: Emacs / Q1252773
# GNOME Evolution

GNOME Evolution (lehenago Novell Evolution eta lehenago, oraindik, Ximian Evolution,) GNOMErentzako informazio pertsonalen kudeatzaile ofiziala da. Evolution 2.0 2004ko irailean GNOME 2.8 bertsioarekin sartu zenetik GNOMEren proiektu ofiziala izan da. Posta elektronikoa, helbide liburua, egutegia, zereginen zerrenda eta oharrak hartzeko funtzioak konbinatzen ditu. Erabiltzailearen interfazea eta funtzionaltasuna Thunderbird edo Microsoft Outlook-en antzekoak dira. Evolution software librea da, GNU Gutxieneko Lizentzia Publiko Orokorra (LGPL) baldintzapean.
GNOME Evolution, GNOME proiektu gehienak bezala, euskaraz lokalizatuta topa daiteke.

## Banaketa

GNOMEren proiektu gisa, Evolution iturburu irekiko kode gisa argitaratu da. Linux banaketak GNOMEren paketeak eskaintzen dizkie erabiltzaileei. Evolution E lehenetsi gisa erabiltzen da GNOME erabiltzen duten Linux banaketa askotan, Debian eta Fedora bereziki. Ubuntu-k, ordea, Evolution ordezkatu du, Mozilla Thunderbird hobetsi du 2011. urtetik Ubuntu 11.10 Oneiric Ocelot bertsiotik aurrera.

## Erreferentziak

* ↑ «GNOME - Librezale.eus» librezale.eus (Noiz kontsultatua: 2020-04-08).

## Kanpoko estekak

* (Ingelesez) GNOME Evolution - Webgune ofiziala.
# GNU Affero General Public License

GNU Affero General Public License, lizentzia libre bat da, copyleft mota bat bezala har daitekeen lizentzia librea da. Lizentzia mota hau Free Software Foundation erakundeak argitara eman zuen 2007ko azaroan, eta GNU Lizentzia Publiko Orokorraren 3. bertsioan oinarrituta dago eta Affero General Public License lizentzian ere bai.
Free Software Foundation erakundeak gomendatu du GNU AGPLv3 hau kontuan hartzea sare batean exekutatu ohi den edozein softwaretan. Free Software Foundation erakundeak lizentziaren beharra azaltzen du zerbitzari batean programa libre bat exekutatzen den bakoitzean:
   GNU Affero General Public License GNU GPL arruntaren 3. bertsioaren aldaera da. Eskakizun gehigarri bat du: zerbitzari batean aldatutako programa bat exekutatzen baduzu eta beste erabiltzaileekin bertan komunikatzen uzten baduzu, zerbitzariak bertan exekutatzen den bertsio aldakorrari dagokion iturburu kodea deskargatzeko baimena ere eman behar die.
    GNU Affero GPL honen xedea zerbitzarietan erabili ohi diren doako programa garatzaileei eragiten dien arazoa prebenitzea da.
Open Source Initiative-k GNU AGPLv3 hau kode irekiko lizentzia gisa onartu zuen 2008ko martxoan, Funambol enpresak Fabrizio Capobianco zuzendari nagusiaren bidez aztertzeko aurkeztu ondoren.

## Erreferentziak

* ↑ (Ingelesez) Zergatik erabili Affero GPL

## Ikus, gainera

* GNU Free Documentation License
* GNU Lesser General Public License
* GNU Lizentzia Publiko Orokorra
* GNU

## Kanpo estekak

* (Ingelesez) GNU Affero General Public License (GNU AGPL) gune ofiziala.
* (Ingelesez) GNU lizentzien itzulpen ez ofizialak, (tartean euskara).
* (Ingelesez) GNU lizentzien zerrenda
* (Ingelesez) GNU lizentziei buruz
* Datuak: Q1131681
* Multimedia: AGPL / Q1131681
# GNU Debugger

GDB edo GNU Debugger GNU proiektuaren araztailea da, hasieran Crako bakarrik idatzita egon arren, gaur egun C++, FORTRAN eta beste zenbait lengoaiarekin ere funtzionatzen du. Richard Stallmanek 1988. urtean idatzi zuen komandoen bitartez erabiltzen den araztaile hau. Kontrolatzeko eraren arren sekulako potentzia daukan programa da, programen barne instrukzioak miatu daitezke eta barne aldagaiak exekutatzen den momentuan aldatu. Azken urteotan zenbait leiho sistema agertu dira GDB erabiltzeko, DDD, KDBG...

## Kanpo estekak

* (Ingelesez) GDB proiektuaren webgunea
* Datuak: Q464113
* Multimedia: GNU Debugger / Q464113
# GNU Compiler Collection

GCC edo GNU Compiler Collection GNU proiektuaren konpilatzaile multzoa da (lehenago GNU C Compiler deitzen zen, hasieran C lengoaian idatzitako kodea baino ez baitzuen konpilatzen). Proiektu hau GPL lizentziapean dago, mundu osoaren eskura. Gaur egun, konpiladoreen artean estandar bezala hartzen da GCC, bai lan egiten duen lengoaia kopuru zabalagatik, bai jasandako arkitektura mordoarengatik.

## Historia

1987. urtean Richard Stallman hasi zen GNU sistema askearentzako C lengoaiaren konpilatzailea programatzen.
1997. urtean, zenbait programatzailek beste proiektu paralelo bat hasi zuten: EGCS (Experimental GNU Compiler System), Lantalde berri bat jaio zen GCC proiektu ofizialaren garapenarekin desados baitzegoen software librearen alderdi bat. Bi urteren buruan, proiektu berria zaharra baino aurreratuagoa zegoen, eta azkenean ofizialtzat hartu zen.

## Lengoaiak

Gaur egun GCC konpilatzailea ondorengo lengoaiak konpilatzeko gai dago:
* ADA
* C
* C++
* FORTRAN
* Java
* Objetive-C

## Arkitekturak

Gaur egun GCC arkitektura gehienetan lan egiten duen konpiladorea da, haien artean oso arraroak edo ezezagunak direnak baita ere.

## Kanpo estekak

* Datuak: Q178940
* Multimedia: GNU Compiler Collection / Q178940
# Poxdorf (Turingia)

Poxdorf Alemaniako udalerria da. Turingia estatuan kokatuta dago, Saale-Holzland-Kreis barrutian. 2014an 96 biztanle zituen 4,07 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q649873
* Multimedia: Poxdorf, Thuringia / Q649873
# Poxpoloketa

Poxpoloketa taldeko haur-jolasa da. Juan Garmendia Larrañaga etnografoak Alkizan, Gipuzkoan, jaso zuen jokoaren inguruko informazioa.

## Arauak

Jolas honetarako neska eta mutilek lurrean arrasto bat egiten zuten eta handik poxpolokaxaren azala, ahalik eta urrunen bidaltzen ahalegintzen ziren.

## Erreferentziak

* ↑ Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 158.or.
* ↑ https://aunamendi.eusko-ikaskuntza.eus/fr/poxpoloketa/ar-151504/

## Kanpo estekak

* Juan Garmendia Larrañaga: Ume jolasak, Eusko Ikaskuntza, 2007, 48.or.
# Powwow

Powwow, pow wow edo pow-wow bat Ipar Amerikako herri indigenen bilera da. "Lider espirituala" esan nahi duen narragansett powwaw ahotsetik dator terminoa. Powwow modernoa berariazko ekitaldi bat da, non bertako amerikarrak beren kultura abesteko, dantzatzeko, sozializatzeko eta ohoratzeko biltzen diren. Oro har, dantza-lehiaketa bat izaten da, eta sari ekonomiko garrantzitsuak ematen ditu. Powwowek 6 ordutik 3 egunera bitarteko iraupena dute. Kasu berezietan, powwowek astebete iraun dezakete.
Amerikako tribuen edozein bilera deskribatzeko ere erabili izan da terminoa, eta maiz entzun daiteke western filmetan. Ofizialen kontseilu militarrez hitz egiteko ere erabiltzen da, baina zenbaitek uste du ez dela errespetatzen bertako kultura.

## Kanpo estekak

* Datuak: Q254279
* Multimedia: Pow wows / Q254279
# Powysko Erresuma

Powysko Erresuma Galesko erresuma izan zen, oinordekotzazko monarkian oinarritua. Mendebaldeko Erromatar Inperioaren erorrerarekin sortu zen gaurko Galesen. Ordovikoen eta Cornoviien lurretan sortua euren hedapena Kanbriar Mendietatik Ingalaterrako West Midlandseraino hedatzen ziren. Severn eta Tern ibaien bailarak ziren zentruan eta askotan Powysko Paradisua izena eman zio. Ziurrenik izena latinezko pagusetik dator, hau da, landa eremua, baina baliteke ere pagan hitzetik etortzea. Erromatarren garaian lur hau Erromako probintzia bat izan zen, Viroconium Cornoviorum hiruburuarekin (gaur egungo Wroxeter, Britainiako laugarren hiririk handiena garai hartan.
1160. urtean bi zatitan banatu zen. Hegoaldekoak Powys Wenwynwyn izena hartu zuen eta iparraldekoak Powys Fadog.

## Kanpo estekak

* Datuak: Q769782
* Multimedia: Kingdom of Powys / Q769782
# Poxdorf

Poxdorf Alemaniako udalerria da. Bavariako estatuan kokatuta dago, [[Forchheim (barrutia)|Forchheim]] barrutian. 2014an 1.468 biztanle zituen 5,17 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q506544
* Multimedia: Poxdorf (Oberfranken) / Q506544
# Poxoréu

Poxoréu Brasilgo udalerri bat da, Mato Grosso estatuan kokatua. 23.283 biztanle ditu 6.898,803 km²ko eremuan.

## Ikus, gainera

* Mato Grosso

## Kanpo estekak

* Datuak: Q1920318
* Multimedia: Poxoréu / Q1920318
# Powys Fadog

Powys Fadog edo Powys Beherea Powysko Erresumaren iparraldeko aldearen izena izan zen, 1160an Madog ap Maredudden heriotzaren ondoren sorturikoa. Erresuma Galesko Legediaren arabera banatu zen lehengusuaren artean, Powys Wenwynwyn jaso zuena eta semea zen Gruffydd Maelor I.ak iparraldea jaso zuen.
Madog I ap Gruffydd iritsi zenean 1191an boterera Powys Fadog izatera igaro zen. Errege honek 1236ra arte iraun zuen aulkian. 1215an Gwyneddeko erregea zen Llywelyn ab Iorwethekin akordioa sinatu zuen Ingalaterrako Erresumaren aurka jotzeko. 1267an Powys Fadog Llywelyn ap Gruffydden menpeko bilakatu zen eta, beraz, Galesko Printzerriaren esku.

## Kanpo estekak

* Datuak: Q2564694
# Powys Wenwynwyn

Powys Wenwynwyn edo Powys Cyfeiliog Powysko Erresuma izandakoaren hegoaldeko partean eratutako estatua izan zen, Madog ap Maredudden heriotzaren ondoren. Powys Fadogen hegoaldean zegoen.
Powys Wenwynwyn eta Gwynedd etsai amorratuak izan ziren eta askotan aliatu ziren Ingalaterrarekin bigarrena ahultzeko asmoz.

## Kanpo estekak

* Datuak: Q2670639
# Poxpolin (argipena)

Poxpolin izenak adiera zenbait ditu:
* poxpolina, Euskal Herriko jantzi tradizionalekin jantzitako neska gaztea;
* Poxpolin, 1935-1936 bitartean argitaratutako euskarazko komikia.

## Ikus, gainera

* Pospolin
# Goiko arteria pankreatiko duodenal

Goiko arteria pankreatiko duodenala edo goialdeko pankrea eta duodenoko arteria urdail eta duodenoko arteriaren alboko adar moduan sortutako arteria bat da. Pankreas eta duodeno odolez hornitzen ditu.

## Erreferentziak

* ↑ Euskalterm: [Hiztegi terminologikoa] [1989]
* ↑ Diccionario enciclopédico ilustrado de medicina Dorland 1. (27. argitaraldia) McGraw Hill Interamericana ISBN 84-7615-983-8..

## Kanpo estekak

* Datuak: Q707443
# Goiko gorputz-adar

Goiko gorputz-adarra edo gorputz-adar torazikoa giza anatomian, sorbaldak, besondoak, besaurreak, eskumuturrak eta eskuak eratzen duten gorputz-adarra da. Guztira, 32 hezur eta 42 gihar ditu.

## Erreferentziak

* ↑ Euskalterm: [Traumatologia Hiztegia] [2017]

## Kanpo estekak

* Datuak: Q841423
* Multimedia: Human upper limbs / Q841423
# Goiko hemorroide-arteria

Goiko hemorroide-arteria edo goialdeko odoluzki-arteria behealdeko mesenterio-arteriaren adar moduan sortutako arteria bat da. Pelbisaren barruan jaisten da, ondestea odolez hornitzeko.

## Erreferentziak

* ↑ Euskalterm: [Hiztegi terminologikoa] [1989]
* ↑ Diccionario enciclopédico ilustrado de medicina Dorland 1. (27. argitaraldia) McGraw Hill Interamericana ISBN 84-7615-983-8..

## Kanpo estekak

* Datuak: Q384950
# Goiko kaba zain

Goiko kaba zainak buru, lepo eta besoetatik datorren odol "zikina" itzultzen du bihotzaren eskuineko aurikulara.
Bertan amaitzen diren bi zain nagusiak, gorputzaren alde bietan, zain subklabioa eta zain jugularra dira. Lehenengoak jasotzen du besoetatik datorren odola eta bigarrenak buru eta lepotik datorrena.

## Adarrak
### Zain subklabiora

* Zain basilikoa.
* Zain zefalikoa.

### Zain jugularrera
## Ikus, gainera

* Beheko kaba zain
* Kaba zain

## Erreferentziak

* ↑ Euskalterm: [Hiztegi terminologikoa] [1998]

## Kanpo estekak

* Datuak: Q736995
# Goiko listu nukleo

Goiko listu nukleoa aurpegi-nerbioarekin erlazionatua dago. Zehazki, pontine tegmentuan kokatua dagoen gara nerbioaren nukleo biszeromotorra da. Alegia, listu nukleoetariko bat da.

## Jatorria

Aurpegi-nerbioaren zuntz eferente parasinpatikoak (zuntz preganglionarrak), zenbait autoreen arabera, aurpegi-nerbioaren zenbait zelula txikitatik sortzen dira. Beste zenbaitek aldiz, formazio erretikularrean (aurpegi nukleoarekiko dortso-mediala) sakabanatutako zenbait zelulen nukleo berezitik sortzen direla baieztatzen dute.

## Ibilbidea

Zuntz preganglionar batzuk nerbio petroso nagusiarekin batera bideratzen dira kanal pterigoidean zehar. Bertan nerbio petroso sakoneko zuntz postsinaptikoekin elkartzen dira eta pterigoide kanaleko nerbio izena hartzen dute. Gongoil pterigopalatinoan sinaptatzen dute. Ondoren, zuntz postganglionar, postsinaptiko eta eferenteak garraiatzen dira malko gongoilaetara gongoil mukosoak inerbatzeko (sudur, palatino eta faringekoak).
Zuntz preganglionar parasinpatiko batzuk tinpano korda eta nerbio lingualen bidez garraiatzen dira barailazpiko gongoilera. Ondoren, zuntz postganglionarren (basodilatadore) bidez barailazpiko eta mihiazpiko listu guruinetara garraiatzen dira.
“Malko nukleo” terminoa batzutan goiko listu nukeloaren zati bati erreferentzia egiteko erabiltzen da.

## Irudi gehigarriak

* Gara nerbioaren nukleoak eskematikoki adieraziak; atzeko ikuspegia. Nerbio motorrak gorriz eta sentsorialak urdinez.
* Gara nerbio motorren jatorrizko nukleoak eskematikoki adierazita; alboko ikuspegia.
* Goiko listu nukleoak anatorama programan urdin argiz adieraziak

## Erreferentziak

* ↑ Artikuluak Gray's Anatomy (1918) liburuaren (20.edizioa)861 orrialdetik lortutako informazioa dauka

## Ikus, gainera

* Beheko listu nukleoa
* Aurpegi-nerbioa
* Gara nerbioa

## Kanpo estekak

https://www.ehu.eus/eu/web/anatorama/home
* Datuak: Q2004222
# Goiko mendian

Goiko mendian euskal abesti herrikoi eta ezaguna da. Jesus Guridi musika-konposatzaile ospetsuak abesbatzarako bertsio bat egin zuen.
Oso ohikoa da abesbatzen errepertorioetan.
Euskal abestien kantutegi gehienetan azaltzen da.
* Jesus Guridi (1915)
* Goiko mendian elurra dago (Gorbeiako tontorra)
* Erreka aldean izotza (Butxisolo)

## Hitzak

Hauek dira abestiaren hitzak:
Goiko mendian elurra dago errekaldean izotza.
Goiko mendian elurra dago errekaldean izotza.
Ni zugandik aske nago ta pozik daukat bihotza.
Goiko mendian elurra dago errekaldean izotza.
Uda hastean eguzkitara urtzen denean elurra zuk ere sendiko duzu
urrikiaren uztara.

## Doinua

Hau da doinuaren partitura sinplifikatu bat:

## Erreferentziak

* 1 2 (Gaztelaniaz) «Goiko mendian elurra dago - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-11-19).
* ↑ «Goiko mendian» EKE (Noiz kontsultatua: 2022-11-19).
* ↑ Nekez Ari. (2015). Goiko mendian. Youtube (Noiz kontsultatua: 2022-11-19).
* ↑ Goiko mendiyan (Jesus Guridi / Norberto Almandoz) - ERAGIYOK Abesbatza. (Noiz kontsultatua: 2022-11-19).
* ↑ Chorale Eresoinka. (2015). Goiko Mendian. Yoiutube (Noiz kontsultatua: 2022-11-19).
* ↑ Orfeón Donostiarra. (2019). Goiko Mendiyan. Toutube - Orfeón Donostiarra (Noiz kontsultatua: 2022-11-19).
* ↑ «Goiko mendian [Grabación sonora : canto vasco ; Maitasun atsekabea : canto vasco / Jesús Guridi»] www.europeana.eu (Noiz kontsultatua: 2022-11-19).
* ↑ «Euskadi'ren abotsak. 50 Canciones Vascas con acompañamiento fácil o acordeón» www.soinuenea.eus (Noiz kontsultatua: 2022-11-19).
* ↑ «Cancionero Vasco/ Euskal Abestiak; 1» www.soinuenea.eus (Noiz kontsultatua: 2022-11-19).
* ↑ «Baietz» www.soinuenea.eus (Noiz kontsultatua: 2022-11-19).
* ↑ «Discoteca básica vasca» www.soinuenea.eus (Noiz kontsultatua: 2022-11-19).
* ↑ «Oroimena Norberto Almandoz Mendizabal 1893-1970» www.soinuenea.eus (Noiz kontsultatua: 2022-11-19).
* ↑ «Goiko mendian elurra dago (Eguberriko kantak) - Kantu Kutxa» baigura.org (Noiz kontsultatua: 2022-11-19).

## Ikus, gainera

* Dringilin dron
* Gabonsariak (Munibe)
* Hator hator
* Mari Domingi
* Mesias sarritan
* Oi Bethlem
* Olentz-ero
* Olentzero joan zaigu
* Oles ta oles (abestia)

## Kanpo estekak

* Cancionero Popular del País Vasco, t. II, p. 101. Colección Auñamendi, n.° 59, San Sebastián 1968.
* Datuak: Q115286344
# Goiko hartzidura

Goiko hartzidura garagardo mota batzuk fabrikatzeko erabilitako hartzidura mota bat da. Andelaren goiko kanpoaldeko azaleran gertatzen delako du izen hori. Hartzidura Saccharomyces cerevisiae mikroorganismo-kulturengatik sortzen da, hartzidura-andelaren goialdera igotzen direnak ("ale" motako garagardoak). Goiko hartzidura 16-24 °C-ko tenperaturan gertatzen da.

## Kanpo estekak

* Datuak: Q1974667
# Goiko kornete

Goiko kornetea etmoidearen barneko aldeari atxikiak dauden hiru hezur-xaflatxo kiribilduetako bat da, sudur-hobien goiko zatia hartzen duena. Behealdean dituen erdiko kornete eta beheko korneterekin batera, kornete edo sudur-maskor osatzen du.

## Erreferentziak

* ↑ Euskalterm: [Otorrinolaringologia Hiztegia ] [2015]

## Kanpo estekak

* Datuak: Q7643661
# Goikoa jauregia

Goikoa jauregia Gipuzkoako hiriburu Donostian dagoen jauregi bat da. Parte Zaharrean dago, Ijentea kaleko 6. zenbakian, Donostiako udaletxearen parean.

## Historia

Erdi Arotik leku honetan Donostiako harresien hego-mendebaldeko angelua defendatzen zuen Ijentea dorrea zegoen, oinplano zilidrikoa zuen eraikin bitxia.
Gaur egungo jauregia 1888-1891 artean Jose Goikoa arkitektoaren diseinua jarraituz eraiki zen. Urte luzez Gipuzkoako Gobernu Militarraren egoitza izan zen.

## Kanpo estekak

* Datuak: Q25474417
* Multimedia: Goikoa Jauregia / Q25474417
# Goikoelexalde

Goikoelexalde Larrabetzuko (Bizkaia) auzoa da. 2007ko urtarrilaren 1eko erroldaren arabera, auzoak 250 biztanle ditu.

## Demografia eta biztanleria

Goikolexaldeko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 266 | 258 | 258 | 255 | 254 | 255 | 248 | 250 |

## San Emeteri eta Zeledonio

Bertan ditugu San Emeterio eta Zeledonioko eliza eta nekropolia.

## Bizkargi

Auzoa Bizkargi mendira igotzeko ohiko abiapuntua da.

## Erreferentziak

* ↑ Larrabetzu EODAn. Goikoelexea izenez ere ezaguna.

## Kanpo estekak

* Datuak: Q12258614
# Pompey (New York)

Pompey Ameriketako Estatu Batuetako inkorporatutako herri bat da. Onondaga konderrian dago, New York estatuan. 7.080 biztanle ditu, 66,47 kilometro koadroko azaleran banatuta.

## Ikus, gainera

* Onondaga konderrian

## Kanpo estekak

* Datuak: Q3708701
* Multimedia: Pompey, New York / Q3708701
# Pompiano

Pompiano Italiako udalerri bat da. Bresciako probintzian kokatuta dago, Lombardia eskualdean. 3.707 biztanle ditu, 15,27 kilometro koadroko azaleran banatuta.

## Mugakideak

Pompianok honako udalerri hauekin egiten du muga:
Comezzano-Cizzago Corzano Orzinuovi Orzivecchi Barbariga

## Kanpo estekak

* Datuak: Q111420
* Multimedia: Pompiano / Q111420
# Petarasita

Petarasita silikato motako minerala da.

## Ezaugarriak

Petarasita silikato mineralaren formula kimikoa hau da: ${\ce {Na5Zr2(Si6O18)(Cl,OH) * 2H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 - 5,5 da.

## Erreferentziak

* 1 2 (Ingelesez) «Petarasite: Mineral information, data and localities.» www.mindat.org (Noiz kontsultatua: 12-05-2019).